stanford-oval/wikipedia huggingface dataset:
สนามกีฬาโอลิมปิก

สนามกีฬาโอลิมปิก (อังกฤษ: Olympic Stadium) เป็นชื่อที่มักจะตั้งให้กับสนามกีฬากลางขนาดใหญ่ สำหรับการแข่งขันกีฬาโอลิมปิกฤดูร้อน โดยตามธรรมเนียมปฏิบัติ เป็นสนามซึ่งใช้เป็นสถานที่ประกอบพิธีเปิดและพิธีปิด รวมถึงการแข่งขันประเภทลู่และลาน ซึ่งส่วนใหญ่มักใช้คำว่า “สนามกีฬาโอลิมปิก” เป็นส่วนหนึ่งของชื่อสนามแข่งขันเหล่านี้ อนึ่ง สนามกีฬากลางของโอลิมปิกฤดูหนาวไม่ใช้ชื่อนี้ อย่างไรก็ตาม อาคารกีฬาบางแห่งอาจใช้ชื่อนี้ก็ได้ ซึ่งมักจะใช้เป็นสถานที่ประกอบพิธีเปิดและพิธีปิด โดยสนามกีฬาโอลิมปิกแต่ละแห่ง ใช้รองรับการแข่งขันเพียงครั้งเดียว ดังนั้นจึงมีสนามกีฬาโอลิมปิกมากกว่าหนึ่งแห่ง ในเมืองซึ่งเป็นเจ้าภาพมาแล้วสองครั้งขึ้นไป ขณะที่มีเพียง โคลิเซียมอนุสรณ์แห่งลอสแอนเจลิส (Los Angeles Memorial Coliseum) แห่งเดียวที่เป็นสนามกีฬาหลักถึงสองครั้ง
สำหรับพิธีเปิดและพิธีปิดการแข่งขันครั้งที่ 30 ในปี พ.ศ. 2555 (ค.ศ. 2012) ไม่ได้จัดขึ้นที่สนามกีฬาเวมบลีย์ซึ่งสร้างขึ้นใหม่ ที่เคยเป็นสนามกีฬาหลักในครั้งที่ 14 เมื่อปี พ.ศ. 2491 (ค.ศ. 1948) แต่เป็นที่สนามกีฬาแห่งใหม่ในแขวงสแตรตเฟิร์ด อย่างไรก็ตาม เวมบลีย์คงเป็นสนามแข่งขันฟุตบอลบางนัด และกลายเป็นสนามกีฬาแห่งที่สอง ซึ่งใช้แข่งขันในโอลิมปิกสองครั้ง แต่เป็นศูนย์กลางเพียงครั้งเดียว ต่อจากสนามคริกเก็ตเมลเบิร์น ซึ่งใช้เป็นสนามแข่งขันกรีฑา ฟุตบอลนัดชิงชนะเลิศ กับฮอกกีในครั้งที่ 16 เมื่อปี พ.ศ. 2499 (ค.ศ. 1956) และเป็นสนามเหย้านัดแรก ของการแข่งขันฟุตบอลในครั้งที่ 27 เมื่อปี พ.ศ. 2543 (ค.ศ. 2000)
ดูเพิ่ม

อุทยานโอลิมปิก
สปิลเลอร์

| สปิลเลอร์ |
| --- | --- |
ชื่อเกิด: คริสเตียโน สปิลเลอร์
ที่เกิด: อิตาลี
แนวเพลง: เฮาส์, ฟังก์
ช่วงปี: 1997 - ปัจจุบัน
ค่ายเพลง: EMI, Positiva Records, Nano Records
สปิลเลอร์ (อังกฤษ: Spiller) เป็นดีเจชาวอิตาลี มีเพลงฮิต "Groovejet (If This Ain't Love)" ขึ้นอันดับ 1 ใน สหราชอาณาจักร และ อิตาลี และ เคยถ่ายทำมิวสิกวิดีโอในกรุงเทพ รวมกัน นักร้องชาวอังกฤษที่ชื่อ Sophie Ellis-Bextor
ผลงาน

| ปี | ซิงเกิล | Chart> สหราชอาณาจักร | Chart> ออสเตรเลีย  | Chart> อิตาลี  | Chart>  | Chart>  | Chart>  | Chart>  | Chart>  | Chart>  | Chart>  | Chart>  | Chart>  | Chart>  | Chart>  | Chart>  | Chart>  | Chart>  | Chart>  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1997 | Laguna Vol. 1 EP | - | - | - |  |  |  |  |  |  |  |  |  |  |  |  |  |  |  |
| 1997 | "Do It Easy" | - | - | - |  |  |  |  |  |  |  |  |  |  |  |  |  |  |  |
| 1998 | "Batucada" | - | - | - |  |  |  |  |  |  |  |  |  |  |  |  |  |  |  |
| 1999 | Mighty Miami EP | - | - | - |  |  |  |  |  |  |  |  |  |  |  |  |  |  |  |
| 2000 | "Groovejet (If This Ain't Love)" | 1 | 1 | 1 |  |  |  |  |  |  |  |  |  |  |  |  |  |  |  |
| 2002 | "Cry Baby" | 40 | - | 25 |  |  |  |  |  |  |  |  |  |  |  |  |  |  |  |
| 2004 | "Sola" | - | - | - |  |  |  |  |  |  |  |  |  |  |  |  |  |  |  |
| 2006 | "Jumbo" | - | - | - |  |  |  |  |  |  |  |  |  |  |  |  |  |  |  |
สปีดเดมอน (เพลง)

1986 ซิงเกิลประชาสัมพันธ์โดยไมเคิล แจ็กสัน
| "สปีดเดมอน" |
| --- | --- |

ซิงเกิลประชาสัมพันธ์โดยไมเคิล แจ็กสัน
จากอัลบั้มแบด
ด้านบี: สปีดเดมอน (ซิงเกิลอีดิต)
วางจำหน่าย: 4 กันยายน ค.ศ. 1989 (1989-09-04) (ฝรั่งเศสเท่านั้น)
บันทึกเสียง: 1986
สตูดิโอ: Westlake Recording Studios (studio D), Los Angeles
แนวเพลง: ฟังก์ร็อก
ความยาว: 4:01
ค่ายเพลง:  อีพิก  ซีบีเอส 
ผู้ประพันธ์เพลง: ไมเคิล แจ็กสัน
โปรดิวเซอร์:  ควินซี โจนส์  ไมเคิล แจ็กสัน 

มิวสิกวิดีโอ
"Speed Demon" ที่ยูทูบ
 
สปีดเดมอน (อังกฤษ: Speed Demon) เป็นเพลงป็อป ของนักร้องชาวอเมริกัน ไมเคิล แจ็กสัน จากสตูดิโออัลบั้มที่ 11 แบด เพลงที่แต่งและร่วมผลิตโดยแจ็คสันกับควินซี โจนส์ วางจำหน่ายเมื่อวันที่ 12 ตุลาคม ค.ศ. 1989 ในรูปแบบซิงเกิลเชิงพาณิชย์สำหรับทั้งอัลบั้มและภาพยนตร์ในปี ค.ศ. 1988 เรื่อง มูนวอคเกอร์ ดิ้นมหัศจรรย์ เพลงนี้ได้รับการชื่นชมจากนักวิจารณ์ร่วมสมัย
สภาตึกสูงและที่อยู่อาศัยในเมือง

| --- | --- |

ชื่อย่อ: CTBUH
ก่อตั้ง: พ.ศ. 2512 (ค.ศ. 1969)
ผู้ก่อตั้ง: ลีนน์ เอส บีเดิล  (Lynn S. Beedle)
ประเภท: องค์การไม่แสวงหาผลกำไร
วัตถุประสงค์: ศึกษาและรายงานมุมมองทั้งหมดของตึกสูงและการออกแบบเมือง
สํานักงานใหญ่: เมืองชิคาโก รัฐอิลลินอย สหรัฐอเมริกา
ภูมิภาคที่รับผิดชอบ : นานาชาติ
สมาชิก  : 450,000 คน
CTBUH Chair: เดวิส มาลอท (David Malott) แห่ง KPF
เว็บไซต์: www.ctbuh.org
สภาตึกสูงและที่อยู่อาศัยในเมือง (อังกฤษ: Council on Tall Buildings and Urban Habitat (CTBUH)) คือ กลุ่มนานาชาติในสาขาตึกสูงและการออกแบบเมืองที่ยั่งยืน ซึ่งเป็นองค์การไม่แสวงหาผลกำไร ตั้งอยู่ที่สถาบันเทคโนโลยีอิลลินอยส์ เมืองชิคาโก รัฐอิลลินอย สหรัฐอเมริกา สภาแห่งนี้ประกาศหัวข้อ "ตึกที่สูงที่สุดในโลก" และได้รับการพิจารณาให้เป็นองค์กรหลักในการประกาศความสูงของตึกระฟ้าอย่างเป็นทางการ ภารกิจของสภาคือ การศึกษาและรายงานมุมมองทั้งหมดในการวางแผน การออกแบบ การก่อสร้างของตึกระฟ้า สภาถูกก่อตั้งที่มหาวิทยาลัยลีไฮ โดยลีนน์ เอส บีเดิล (Lynn S. Beedle) ซึ่งใช้มหาวิทยาลัยเป็นที่ตั้งของสำนักงานจนถึง พ.ศ. 2546 จากนั้นจึงย้ายไปที่สถาบันเทคโนโลยีอิลลินอยส์ ใน ค.ศ. 2548 สภาเป็นพันธมิตรกับเว็บไซต์ข้อมูลเอ็มโพริส (Emporis) ซึ่งต่อมาได้ให้บริการฐานข้อมูลตึกระฟ้าของสภาอย่างเป็นทางการ
สภาตุลาการ

| สภาตุลาการ   Judicial Yuan |
| --- | --- |

สถาปนา: 1937
ที่ตั้ง: ไทเป
วิธีได้มา: ประธานาธิบดีเสนอให้สภานิติบัญญัติเห็นชอบ
ที่มา: รัฐธรรมนูญแห่งสาธารณรัฐจีน
วาระตุลาการ: 4 หรือ 8 ปี
จำนวนตุลาการ: 15
เว็บไซต์: Judicial.gov.tw
ประธาน
ปัจจุบัน: ไล่ เฮ่าหมิ่น (Rai Hau-min)
ตั้งแต่: 2010
รองประธาน
ปัจจุบัน: ซู หย่งชิน (Su Yeong-chin)
ตั้งแต่: 2010
สภาตุลาการ (อังกฤษ: Judicial Yuan; จีน: 司法院; พินอิน: Sīfǎ Yuàn; เวด-ไจลส์: Szu1-fa3 Yüan4; เป่อ่วยยี: Su-hoat Īⁿ) เป็นหนึ่งในฝ่ายทั้ง 5 ของรัฐบาล และเป็นองค์กรสูงสุดในฝ่ายตุลาการแห่งสาธารณรัฐจีน
รัฐธรรมนูญ มาตรา 77 และมาตรา 78, บทบัญญัติเพิ่มเติมรัฐธรรมนูญ (Additional Articles of the Constitution) มาตรา 5, กับทั้งรัฐบัญญัติระเบียบบริหารราชการส่วนท้องถิ่น (Local Government Systems Act) มาตรา 30 มาตรา 43 และมาตรา 75 ระบุว่า สภามีอำนาจตีความรัฐธรรมนูญและสร้างเอกภาพให้แก่การตีความกฎหมายและกฎ ดำเนินคดีแก่ประธานาธิบดีและรองประธานาธิบดี ยุบพรรคการเมืองซึ่งฝ่าฝืนรัฐธรรมนูญ ชำระคดีแพ่ง คดีอาญา คดีปกครอง และคดีดำเนินมาตรการทางวินัยแก่ข้าราชการ และวินิจฉัยความชอบด้วยรัฐธรรมนูญหรือชอบด้วยกฎหมายของข้อบัญญัติท้องถิ่นและกิจการอื่น ๆ
ในการตีความรัฐธรรมนูญ สร้างเอกภาพให้แก่การตีความกฎหมายและกฎ ดำเนินคดีแก่ประธานาธิบดีและรองประธานาธิบดี หรือยุบพรรคการเมืองนั้น สภามีแผนก 1 คอยรับผิดชอบ เรียก "คณะตุลาการศาลรัฐธรรมนูญ" (อังกฤษ: Justices of the Constitutional Court; จีน: 大法官會議; พินอิน: Dà Fǎguān Huìyì) มีสมาชิก 15 คน นอกจากอำนาจข้างต้น สภายังกำกับดูแลศาลล่างซึ่งประกอบด้วยศาลสูงสุด (Supreme Court), ศาลสูง (high court), ศาลจังหวัด (district court) และศาลปกครอง (administrative court) รวมถึงคณะกรรมการดำเนินการทางวินัยแก่ข้าราชการ (Commission on the Disciplinary Sanctions of Public Functionaries) ด้วย
สนุกเกอร์ 6 แดง ชิงแชมป์โลก

| ข้อมูลทัวร์นาเมนต์ |
| --- | --- |
ที่แข่งขัน: ศูนย์ประชุมธรรมศาสตร์รังสิต
สถานที่: กรุงเทพมหานคร
ประเทศ: ไทย
ก่อตั้งในปี: 2008
องค์กร: สมาคมบิลเลียดและสนุกเกอร์อาชีพโลก
จำนวนเงินรางวัล: 8,000,000 บาท
แชมป์คนล่าสุด:  ติง จวิ้นฮุย
สนุกเกอร์ 6 แดง ชิงแชมป์โลก (อังกฤษ: Six-red World Championship) หรือ แสงโสม 6 แดง ชิงแชมป์โลก (SangSom Six-red World Championship) เป็นรายการแข่งขันสนุกเกอร์ที่เล่นแดงหกลูกและหกลูกสี โดย ติง จวิ้นฮุย เป็นแชมป์คนล่าสุด
ในการแข่งขันครั้งแรกๆจัดขึ้นที่โรงแรมมณเฑียรริเวอร์ไซด์
ประวัติ

การแข่งขันได้จัดขึ้นในฤดูกาลที่ 2008/2009 เป็นที่รู้จักในชื่อ ซิกส์เรดสนุกเกอร์อินเตอร์เนชันแนล (Six-red Snooker International) ซึ่งจัดตั้งโดยสมาพันธ์กีฬาบิลเลียดแห่งเอเชีย (Asian Confederation of Billiards Sports) ผู้เล่นสี่สิบแปดคนถูกแบ่งออกเป็นกลุ่มต่างๆถึงแปดกลุ่ม แต่ละกลุ่มก็จะผ่านเข้าถึงรอบน็อกเอาต์ (คัดออก) ในปี 2009 การแข่งขันได้เปลี่ยนชื่อเป็น ซิกส์เรดเวิลด์กรังด์ปรีซ์ (Six-red World Grand Prix) และปี 2010 ได้เปลี่ยนอย่างเป็นทางการเป็น สนุกเกอร์ 6 แดง ชิงแชมป์โลก (six red snooker world championship) หลังการแข่งขันก่อนหน้าได้จัดขึ้นครั้งหนึ่งในปี 2009 ตอนนี้ได้ยกเลิกแล้ว ไม่ได้จัดขึ้นในฤดูกาลที่ 2011/2012 แต่กลับมาอีกครั้งในในฤดูกาลที่ 2012/2013 พร้อมกับการสนับสนุนของสมาคมบิลเลียดอาชีพและสนุกเกอร์โลก การแข่งขันได้จัดขึ้นในโรงแรมมณเฑียรริเวอร์ไซด์ในกรุงเทพมหานคร ประเทศไทย ตั้งแต่ปี 2008
ผู้ชนะ

| ปี> Six-red Snooker International | ผู้ชนะ> Six-red Snooker International | อันดับที่ 2> Six-red Snooker International | คะแนน> Six-red Snooker International | ฤดูกาล> Six-red Snooker International |
| --- | --- | --- | --- | --- |
| 2008 |  ริกกี วอลเดน |  สจวต บิงแฮม | 8–3 | 2008/09 |
Six-red World Grand Prix
| 2009 |  จิมมี ไวต์ |  แบร์รี ฮอว์กินส์ | 8–6 | 2009/10 |
Six-red World Championship
| 2010 |  มาร์ก เซลบี |  ริกกี วอลเดน | 8–6 | 2010/11 |
| 2012 |  มาร์ก เดวิส |  ฌอน เมอร์ฟี | 8–4 | 2012/13 |
| 2013 |  มาร์ก เดวิส |  นีล โรเบิร์ตสัน | 8–4 | 2013/14 |
| 2014 |  สตีเฟน แม็กไกวร์ |  ริกกี วอลเดน | 8–7 | 2014/15 |
| 2015 |  เทพไชยา อุ่นหนู |  เหลียง เหวินปั๋ว | 8–2 | 2015/16 |
| 2016 |  ติง จวิ้นฮุย |  สจวร์ต บิงแฮม | 8–7 | 2016/17 |
| 2017 |  มาร์ก วิลเลียมส์ |  เทพไชยา อุ่นหนู | 8–2 | 2017/18 |
| 2018 |  ไคเรน วิลสัน |  ติง จวิ้นฮุย | 8–4 | 2018/19 |
| 2019 |  สตีเฟน แม็กไกวร์ |  จอห์น ฮิกกินส์ | 8–6 | 2019/20 |
| 2023 |  ติง จวิ้นฮุย |  เทพไชยา อุ่นหนู | 8–6 | 2022/23 |
สนามแม่เหล็กของโลก

ความแตกต่างระหว่างขั้วแม่เหล็กเหนือ กับขั้วโลกเหนือแท้จริง
สนามแม่เหล็กของโลก (อังกฤษ: Earth’s magnetic field) เป็นแม่เหล็กสองขั้วชนิดหนึ่ง ซึ่งมีขั้วด้านหนึ่งอยู่ใกล้ตำแหน่งขั้วโลกเหนือ (ดู ขั้วแม่เหล็กเหนือ) และขั้วอีกด้านหนึ่งอยู่ใกล้ตำแหน่งขั้วโลกใต้ (ดู ขั้วแม่เหล็กใต้) เส้นที่เชื่อมระหว่างขั้วแม่เหล็กทั้งสองด้านมีความเอียงประมาณ 11.3° กับแกนการหมุนของโลก สาเหตุของการเกิดสนามแม่เหล็กให้ดูในทฤษฎีไดนาโม (dynamo theory)
สนามแม่เหล็กนี้แผ่ออกไปไม่มีที่สิ้นสุด แม้จะมีความเข้มสนามอ่อนลงเรื่อยๆ เมื่ออยู่ห่างจากแหล่งกำเนิด ขอบเขตสนามแม่เหล็กของโลกแผ่ออกไปครอบคลุมเนื้อที่หลายหมื่นกิโลเมตรในห้วงอวกาศ มีชื่อเรียกว่า แมกนีโตสเฟียร์
สนามแม่เหล็กโลกเป็นรูปทรงรีไม่สมมาตร อิทธิพลของลมสุริยะทำให้ด้านที่อยู่ใกล้ดวงอาทิตย์มีความกว้างน้อยกว่าด้านตรงข้ามดวงอาทิตย์  สนามแม่เหล็กโลกไม่ใช่สิ่งคงที่ แต่มีการเปลี่ยนแปลงความเข้ม และมีการสลับขั้วเหนือ-ใต้ในช่วงเวลาห่าง ตั้งแต่หลายหมื่นปีไปจนถึงหลายล้านปี โดยมีค่าเฉลี่ยประมาณ 250,000 ปี  ในปัจจุบันสนามแม่เหล็กโลกอยู่ในช่วงที่มีกำลังอ่อน  สนามแม่เหล็กโลกเป็นสิ่งที่จำเป็นที่เอื้ออำนวยในการดำรงชีวิต  หากปราศจากสนามแม่เหล็กโลกแล้ว  อนุภาคพลังงานสูงจากดวงอาทิตย์และอวกาศ จะพุ่งชนพื้นผิวโลก ทำให้สิ่งมีชีวิตไม่สามารถดำรงอยู่ได้
การกลับขั้วแม่เหล็กโลก

บทความหลัก: การสลับขั้วแม่เหล็กโลก
จากผลการศึกษาการไหลเวียนของหินบะซอลต์เหลวผ่านใต้พิภพ มีทฤษฎีว่าขั้วแม่เหล็กของโลกสามารถมีการกลับขั้ว โดยมีช่วงระยะห่างตั้งแต่หลายหมื่นปีไปจนถึงหลายล้านปี โดยที่มีค่าเฉลี่ยอยู่ที่ประมาณ 250,000 ปี ปรากฏการณ์กลับขั้วครั้งล่าสุดเรียกชื่อว่า Brunhes-Matuyama reversal เชื่อว่าได้เกิดขึ้นเมื่อประมาณ 780,000 ปีมาแล้ว
ยังไม่มีทฤษฎีใดสามารถอธิบายได้แน่ชัดว่าการกลับขั้วของสนามแม่เหล็กโลกเกิดขึ้นเนื่องจากอะไร นักวิทยาศาสตร์บางส่วนได้สร้างแบบจำลองแกนโลกขึ้นโดยที่ภายในสนามแม่เหล็กเป็นแบบ quasi-stable และขั้วแม่เหล็กสามารถเปลี่ยนข้างเองได้จากขั้วหนึ่งไปยังอีกขั้วหนึ่งเมื่อเวลาผ่านไปหลายหมื่นปี นักวิทยาศาสตร์อีกส่วนหนึ่งเสนอว่าการเปลี่ยนขั้วแม่เหล็กนี้ไม่ได้เกิดขึ้นเอง แต่น่าจะมีการกระตุ้นจากภายนอกเช่นจากการถูกดาวหางพุ่งชน และทำให้เกิดการ "restart" โดยขั้วแม่เหล็กด้าน "เหนือ" อาจจะชี้ไปทางเหนือหรือใต้ก็ได้ ปรากฏการณ์ภายนอกนี้ไม่น่าจะสร้างให้เกิดการเปลี่ยนขั้วแม่เหล็กแบบเป็นวงรอบได้ เมื่อพิจารณาจากอายุของแอ่งปะทะเทียบกับช่วงเวลาการกลับขั้วที่ศึกษาได้
การศึกษาการไหลเวียนของลาวาที่ภูเขาสตีนส์ รัฐออริกอน บ่งชี้ว่าสนามแม่เหล็กเคยมีการเปลี่ยนแปลงไปในอัตรา 6 องศาต่อวันในประวัติศาสตร์ของโลก ซึ่งเป็นการท้าทายที่สำคัญในการทำความเข้าใจเกี่ยวกับสาเหตุของการเปลี่ยนขั้วแม่เหล็กของโลก
การศึกษาสนามแม่เหล็กโลกโบราณ จะประกอบด้วยการวัดการคงค่าแม่เหล็กของหินอัคนีซึ่งเป็นเศษซากจากเหตุการณ์ภูเขาไฟปะทุ ตะกอนที่ทอดตัวอยู่บนพื้นมหาสมุทรปรับทิศทางขั้วแม่เหล็กของตัวเองด้วยสนามแม่เหล็กในท้องถิ่น ซึ่งเป็นสัญญาณที่สามารถบันทึกได้ขณะแข็งตัว ถึงแม้ว่าการสะสมของหินอัคนีส่วนใหญ่จะเป็นแบบพาราแมกเนติก แต่ก็มีร่องรอยของวัสดุเฟอร์ริแมกเนติก และแอนติเฟอร์โรแมกเนติกในรูปของเฟอรัสออกไซด์ ซึ่งทำให้สามารถบันทึกความเป็นแม่เหล็กได้ ในความเป็นจริงลักษณะนี้พบได้บ่อยในหินและตะกอนชนิดอื่น ๆ ที่พบได้ทั่วโลก หนึ่งในหินธรรมชาติที่พบออกไซด์เหล่านี้มากที่สุดคือแมกนิไทต์
คุณสมบัติของหินอัคนีนี้เป็นตัวอย่างที่ช่วยให้เราสามารถตรวจสอบว่าสนามของโลกได้กลับขั้วในอดีต พิจารณาการวัดของอำนาจความเป็นแม่เหล็กตามแนวเทือกเขากลางสมุทร ก่อนที่แมกมาจะออกจากชั้นแมนเทิลผ่านรอยแยกจะมีอุณหภูมิที่สูงมากเหนืออุณหภูมิคูรี (Tc) ของเหล็กออกไซด์ใด ๆ เมื่อลาวาเริ่มเย็นตัวลงและแข็งตัวเมื่อเข้าสู่มหาสมุทร ทำให้เหล็กออกไซด์เหล่านี้สามารถคืนค่าคุณสมบัติแม่เหล็กได้ โดยเฉพาะความสามารถในการคงค่าแม่เหล็ก บนสมมติฐานว่าสนามแม่เหล็กโลกเป็นสนามแม่เหล็กเพียงแห่งเดียวที่อยู่ในตำแหน่งเหล่านี้ หินแข็งตัวนี้จะกลายเป็นแม่เหล็กในทิศทางของสนามแม่เหล็กโลก แม้ว่าความแรงของสนามค่อนข้างอ่อนและปริมาณธาตุเหล็กของตัวอย่างหินทั่วไปมีขนาดเล็ก แต่สภาพแม่เหล็กขนาดค่อนข้างเล็กที่เหลืออยู่ของกลุ่มตัวอย่าง อยู่ในพิสัยการวัดของเครื่องวัดแม่เหล็ก (Magnetometer) ที่ทันสมัย การวัดอายุและสภาพแม่เหล็กของตัวอย่างลาวาแข็งตัว สามารถนำมาอธิบายทิศทางของสนามแม่เหล็กโลกในช่วงยุคโบราณ
ดูเพิ่ม

แถบการแผ่รังสีแวนอัลเลน
ทฤษฎีและคุณสมบัติของสนามแม่เหล็ก
แหล่งข้อมูลอื่น

USGS Geomagnetism Program. Real time monitoring of the Earth's magnetic field. U.S. Department of the Interior, U.S. Geological Survey, February 17, 2005.
Geomagnetism. National Geophysical Data Center, NOAA. Apr-2005.
เก็บถาวร 2016-04-25 ที่ เวย์แบ็กแมชชีน.
สปีด (ช่องรายการโทรทัศน์)

บทความนี้เกี่ยวกับช่องรายการโทรทัศน์อเมริกัน สำหรับช่องรายการโทรทัศน์ไทย ดูที่ สปีด แชนแนล
แม่แบบ:Use mdy dates
| --- | --- |
ประเทศ: United States
พื้นที่แพร่ภาพ: Canada Caribbean Puerto Rico
คำขวัญ: The Motorsports Authority
สำนักงานใหญ่: Charlotte, North Carolina
แบบรายการ
ภาษา: English
ระบบภาพ: 720p (HDTV) 480i (SDTV/16:9 letterbox)
ความเป็นเจ้าของ
เจ้าของ: 21st Century Fox
ประวัติ
เริ่มออกอากาศ: 31 ธันวาคม ค.ศ. 1995 (1995-12-31) (United States) 3 กรกฎาคม ค.ศ. 2005 (2005-07-03) (Latin America)
ยุติออกอากาศ: 5 กุมภาพันธ์ ค.ศ. 2012 (2012-02-05) (Brazil) 5 พฤศจิกายน ค.ศ. 2012 (2012-11-05) (Latin America) 17 สิงหาคม ค.ศ. 2013 (2013-08-17) (United States) 19 กุมภาพันธ์ ค.ศ. 2015 (2015-02-19) (Canada / Caribbean)
แทนที่โดย: Fox Sports 1 (United States) Fox Sports (Brazil) Fox Sports Racing (Canada / Caribbean) Fox Sports 3 (Latin America)
ชื่อเดิม: Speedvision (1996–2002) Speed Channel (2002–2005)
ลิงก์
เว็บไซต์: www.speedtv.com www.speedtv.com.au foxsports.com
สปีด แชนแนล หรือ สปีด (อังกฤษ: SPEED Channel, SPEED) เป็นช่องรายการโทรทัศน์ที่ออกอากาศทางเคเบิลทีวี และ จานดาวเทียม ในส่วนต่างๆของทวีปอเมริกาเหนือ เริ่มออกอากาศครั้งแรกในประเทศสหรัฐอเมริกา ซึ่งสำนักงานใหญ่อยู่ใน ชาร์ลอตต์, รัฐนอร์ทแคโรไลนา รายการโทรทัศน์ส่วนใหญ่จะเกี่ยวข้องกับยานยนต์ ได้แก่ รถสูตรหนึ่ง, NASCAR
แหล่งข้อมูลอื่น

เว็บไซต์อย่างเป็นทางการ
Speed ใน เฟซบุ๊ก
Speed ใน ทวิตเตอร์
Speed เก็บถาวร 2010-09-09 ที่ เวย์แบ็กแมชชีน เนื้อหาสำหรับโทรศัพท์มือถือ
สนิมย้อย

สนิมย้อย (อังกฤษ: rusticle) คือการก่อตัวของสนิมเหล็กที่เกิดขึ้นใต้น้ำลึก สะสมกันเป็นแท่งคล้ายกับน้ำแข็งย้อยหรือหินย้อย สนิมย้อยเป็นที่คุ้นเคยจากภาพถ่ายใต้น้ำของซากเรืออับปางเช่น อาร์เอ็มเอส ไททานิก เรือประจัญบานบิสมาร์ค และเรือยูเอสเอส อินเดียแนโพลิส สนิมย้อยถูกสร้างขึ้นโดยจุลินทรีย์ที่กินเหล็ก
สนิมที่หลุดออกด้านล่างของที่ยึดสมอของเรืออาร์เอ็มเอส ไททานิก
คำว่า rusticle ในภาษาอังกฤษเป็นหน่วยคำควบที่ประกอบขึ้นจากคำ rust ("สนิม") และคำ icicle ("น้ำแข็งย้อย") และได้ถูกใช้ครั้งแรกโดยรอเบิร์ต แบลลาร์ด คนแรกที่สังเกตเห็นสนิมย้อยบนซากเรือไททานิกในปีพ.ศ. 2529 สนิมย้อยบนเรือไททานิกได้รับการตรวจสอบครั้งแรกใน พ.ศ. 2539 โดยรอย คัลลิมอร์ แห่งมหาวิทยาลัยริไจนาในแคนาดา แบคทีเรียที่อาศัยอยู่ภายในสนิมย้อยของไททานิกคือ Halomonas titanicae ถูกค้นพบใน พ.ศ. 2553 โดยเฮนรีเอตตา แมนน์ สนิมย้อยสามารถก่อตัวบนวัตถุที่ทำด้วยเหล็กที่จมอยู่ใต้น้ำ ได้แก่โซ่สมอเรือ และอุปกรณ์ในงานใต้ทะเล สนิมย้อยจะก่อตัวขึ้นอย่างรวดเร็วในสภาพอากาศที่อบอุ่น และแม้กระทั่งในน้ำโดยมีออกซิเจนละลายน้ำเพียงเล็กน้อยหรือไม่มีเลย
องค์ประกอบ

สนิมย้อยประกอบด้วยสารประกอบเหล็กมากถึง 35% รวมทั้งเหล็กออกไซด์ เหล็กคาร์บอเนต และเหล็กไฮดรอกไซด์ ส่วนที่เหลือเป็นสารประกอบที่ซับซ้อนของจุลินทรีย์ทั้งแบบซิมไบโอซิสและแบบพึ่งพากัน ได้แก่แบคทีเรีย Halomonas titanicae และเชื้อราที่ใช้สนิมโลหะเป็นแหล่งอาหาร ทำให้เกิดการกัดกร่อนและจุลินทรีย์เหล่านี้รวมกันขับถ่ายของเสียที่เป็นสารประกอบที่ก่อตัวเป็นสนิมย้อย
โครงสร้าง

โครงสร้างของสนิมสนิมย้อยมักมีช่องให้น้ำไหลผ่านและดูเหมือนว่าเกิดขึ้นในรูปวงแหวนคล้ายกับวงปีในต้นไม้ ซึ่งมีความละเอียดอ่อนมากและแตกตัวเป็นผงละเอียดได้แม้สัมผัสเพียงเล็กน้อย
สี

พื้นผิวด้านนอกของสนิมย้อยมีสีแดงเรียบจากเหล็ก (III) ออกไซด์ และแกนกลางเป็นสีส้มสดจากผลึกของเกอไทต์ (เหล็กไฮเดรตออกไซด์)
สปีคมายไมนด์

สปีกมายไมนด์ (อังกฤษ: Speak My Mind) คืออัลบั้มมิกซ์ของบียอนเซ่ โนวส์ นักร้องสาวเพลงอาร์แอนด์บีชาวอเมริกัน  ซึ่งรวบรวมเพลงที่ไม่ได้วางจำหน่ายและเพลงพิเศษจากสตูดิโออัลบั้มแรกของเธอ รวมถึงเพลงประกอบภาพยนตร์ที่เธอได้ร้องด้วย
รายชื่อเพลง > ฉบับมาตรฐาน

"Intro" – 0:09
"My First Time" (B. Knowles, Pharrell Williams, Chad Hugo) – 4:25
"Fever" (Eddie Cooley, John Davenport, Peggy Lee) – 4:31
"What's It Gonna Be" (Knowles, LaShaun Owens, Karrim Mack, Corte Ellis, Larry Troutman, Roger Troutman, Kandice Love) – 3:38
"I Can't Take No More" – 4:46
"Crazy Feelings" with Missy Elliott – 4:31
"Me, Myself and I (Remix)" featuring Ghostface Killah (Knowles, Storch, Waller) – 4:37
"Summertime" featuring P. Diddy –  3:52
"Sexy Lil Thug (Remix)" featuring 50 Cent, Lil Boosie & Max Manelli (Curtis James Jackson III, Andre Romelle Young, Michael Elizondo) – 4:33
"Work It Out (Radio Edit)" (Knowles, Pharrell Williams, Chad Hugo) – 3:22
"Sexuality" – 2:29
"Wishing on a Star (Neptune's Remix)" (Billie Rae Calvin) – 3:53
"Keep Giving Your Love to Me" –  3:08
"Check on It" (featuring Slim Thug) (B. Knowles, K. Dean, S. Garrett, A. Beyincé, S. Thomas) – 3:32
"I'm Leaving" – 3:04
สภานิติบัญญัติมอนต์เซอร์รัต

| สภานิติบัญญัติมอนต์เซอร์รัต  Legislative Assembly of Montserrat (อังกฤษ) |
| --- | --- |
สมัยที่ 2

ประเภท
ประเภท: ระบบสภาเดี่ยว 
ผู้บริหาร
ผู้ว่าการ: แอนดรูว์ เพียส์  ตั้งแต่ 1 กุมภาพันธ์ ค.ศ. 2018 
ประธานสภา: ชาร์ลีนา ไวต์  ตั้งแต่ 20 ธันวาคม ค.ศ. 2020 
มุขมนตรี: อีสตัน เทย์เลอร์-ฟาร์เรล, MCAP  ตั้งแต่ 19 พฤศจิกายน ค.ศ. 2019 
ผู้นำฝ่ายค้าน: พอล ลูอิส, PDM  ตั้งแต่ 19 พฤศจิกายน ค.ศ. 2019 
โครงสร้าง
สมาชิก: 9 ที่นั่ง

กลุ่มการเมือง: ฝ่ายรัฐบาล (5)   MCAP (5) ฝ่ายค้าน (5)   PDM (3)    อิสระ (1) โดยตำแหน่ง (2)   สมาชิกโดยตำแหน่ง (Ex officio) (2) 
การเลือกตั้ง
ระบบการเลือกตั้ง: ระบบคะแนนเสียงเหนือกว่ายกเขต (Block voting)
การเลือกตั้งครั้งล่าสุด: 18 พฤศจิกายน ค.ศ. 2019
ที่ประชุม
 พลิมัท
สภานิติบัญญัติมอนต์เซอร์รัต (อังกฤษ: Legislative Assembly of Montserrat) คือสภานิติบัญญัติระบบสภาเดี่ยวของมอนต์เซอร์รัตซึ่งเป็นดินแดนโพ้นทะเลของสหราชอาณาจักร ประกอบด้วยสมาชิกรวม 11 คน โดยประกอบด้วยสมาชิกจำนวน 9 คนมาจากการเลือกแบบแบ่งเขตเลือกตั้งเขตเดียวทั้งประเทศในระบบคะแนนเสียงเหนือกว่ายกเขต (block voting) และอีก 2 คนซึ่งเป็นสมาชิกโดยตำแหน่ง (ex-officio members) สภานิติบัญญัติก่อตั้งใน ค.ศ. 2011 โดยมาแทนที่สภานิติบัญญัติเดิม (Legislative Council) โดยในปัจจุบันเป็นสภาชุดที่ 3
สภาขุนนาง
ดูเพิ่ม

รัฐสภาแห่งอังกฤษ
สภาสามัญชน
สภาพคล่อง

สภาพคล่อง (อังกฤษ: market liquidity) หมายถึงความสามารถในการเปลี่ยนสิ่งของหรือสินทรัพย์ไปเป็นเงินสด เช่น การขายของพอขายของก็จะได้เงินสดกลับมา การที่จะมีสภาพคล่องสูงหรือต่ำนั้นขึ้นอยู่กับการที่จะเปลี่ยนของหรือสินทรัพย์ชนิดนั้นไปเป็นเงินได้ในระยะเวลาเท่าใด และเป็นของทีมีอุปสงค์และอุปทานมากพอสมควร ของที่มีสภาพคล่องสูงสามารถเปลี่ยนเป็นเงินสดได้ทันที ส่วนของทีมีสภาพคล่องต่ำจะไม่สามารถเปลี่ยนเป็นเงินสดได้ในทันทีแต่ต้องใช้ระยะเวลาซักพักหนึ่งขึ้นอยู่กับว่าเป็นของหรือสินทรัพย์ประเภทใด เช่น การขายหุ้นจะต้องทำการขายที่ตลาดหลักทรัพย์ทั้งนี้ก็ต้องดูสภาพคล่องในการตั้งราคาซึ้อขายหุ้นด้วยคือการตั้ง BID เพื่อซื้อ และ OFFER เพื่อขาย พอ MATCH กันก็หมายถึงรายการของผู้ที่ต้องการซื้อมาเจอกับรายการของผู้ที่ต้องการขายก็จะเกิดรายการซื้อขายขึ้น ผู้ซื้อก็ต้องชำระค่าหุ้นและผู้ขายหุ้นก็จะได้เงินสดกลับมา เพียงแต่สภาพคล่องของหุ้นจะไม่ได้เงินในทันทีที่ขายดังนั้นหุ้นจึงมีสภาพคล่องที่ไม่สูงมาก
สภานักเรียน

สภานักเรียน (อังกฤษ: Student Council) เป็นกิจกรรมนอกหลักสูตร ในโรงเรียนระดับมัธยมทั่วโลก ในประเทศสหรัฐอเมริกา , แคนาดา และ ออสเตรเลีย นั้นเรียกสภานักเรียนหลายแบบมากนอกจากชื่อนี้ เช่น รัฐบาลนักเรียน (Student government) หรือ สภากิจกรรมนักเรียน (Student Activity Council), สหพันธ์สภานักเรียน (Student Council Association or S.C.A) และ คณะกรรมการนักเรียน (Student Committee) สภานักเรียนนั้นมีวัตถุประสงค์ที่จัดตั้งขึ้นมาเพื่อให้รู้จักการมีส่วนร่วม เรียนรู้เกี่ยวกับประชาธิปไตย และ เรียนรู้การเป็นผู้นำ  ซึ่งเป็นแนวคิดเดิมของ จอห์น ดิวอี้ นักปรัชญาทางการศึกษา ซึ่งกล่าวไว้ใน ประชาธิปไตยกับการศึกษา (พ.ศ. 2460) และโรงเรียนที่ใช้ระบบสภานักเรียนเป็นแห่งแรกก็คือโรงเรียนลูมิส ชาร์เฟ่ย์ ในเมืองวินซอร์ ประเทศสหรัฐอเมริกา ซึ่งใช้เป็นกิจกรรมในหลักสูตร ประมาณ ปี พ.ศ. 2463 ในประเทศไทย โรงเรียนเตรียมอุดมศึกษา เป็นโรงเรียนแห่งแรกที่ใช้ระบบสภานักเรียน คือ  คณะกรรมการนักเรียน โรงเรียนเตรียมอุดมศึกษา[ต้องการอ้างอิง]
สภานักเรียนในประเทศไทย

ในประเทศไทย ในระบบการศึกษาขั้นพื้นฐาน จะมีการจัดตั้งสภานักเรียนในแต่ละโรงเรียน จะแยกจากคณะกรรมการนักเรียน โดยการจำลองเสมือนระบบนิติบัญญัติ และ ระบบบริหาร ของระบอบประชาธิปไตย โดยให้สภานักเรียนเปรียบเสมือน ฝ่ายนิติบัญญัติ และ คณะกรรมการนักเรียน เสมือนเป็นฝ่ายบริหาร  ซึ่งในบางโรงเรียนนั้น ยังใช้ระบบคณะกรรมการนักเรียนอย่างเดียวอยู่  และ มีการจัดตั้งสภาเด็กและเยาวชนแห่งประเทศไทย ซึ่งสมาชิกประกอบไปด้วย ประธานสภาเด็กและเยาวชนของทุกจังหวัด รวมทั้งจังหวัดกรุงเทพมหานคร  ตามมาตราที่ 32 ใน พระราชบัญญัติส่งเสริมการพัฒนาเด็กและเยาวชนแห่งชาติ พ.ศ. 2550 
ส่วนในระดับอุดมศึกษานั้น ก็มีการจัดตั้งหน่วยกิจกรรมของนักศึกษาเช่นกัน ซึ่งรับผิดชอบโดยฝ่ายพัฒนาศักยภาพนักศึกษา โดยมีการจัดตั้ง สภานักศึกษา ซึ่งมีโครงสร้างที่คล้ายคลึงกันส่วนใหญ่จะเป็นประธานนักเรียน
สภานิติบัญญัติหมู่เกาะฟอล์กแลนด์

| สภานิติบัญญัติหมู่เกาะฟอล์กแลนด์  Legislative Assembly of the Falkland Islands (อังกฤษ) |
| --- | --- |

ประเภท
ประเภท: ระบบสภาเดี่ยว 
ผู้บริหาร
ประธานสภา: คีธ ไบล์, ไม่สังกัดพรรค  ตั้งแต่ 27 กุมภาพันธ์ ค.ศ. 2009 
โครงสร้าง
สมาชิก: 11 ที่นั่ง (เลือกตั้ง 8 คน, โดยตำแหน่ง 2 คน, ประธาน 1 คน)

กลุ่มการเมือง:   ไม่สังกัดพรรค 11 ที่นั่ง
การเลือกตั้ง
ระบบการเลือกตั้ง: ระบบคะแนนเสียงเหนือกว่ายกเขต (Block voting)
การเลือกตั้งครั้งล่าสุด: 9 พฤศจิกายน ค.ศ. 2017
ที่ประชุม

กิลเบิร์ต เฮาส์  สแตนลีย์
เว็บไซต์
www.fig.gov.fk/assembly/
สภานิติบัญญัติหมู่เกาะฟอล์กแลนด์ (อังกฤษ: Legislative Assembly of the Falkland Islands) คือสภานิติบัญญัติระบบสภาเดี่ยวของหมู่เกาะฟอล์กแลนด์ซึ่งเป็นดินแดนโพ้นทะเลของสหราชอาณาจักร โดยสภาในปัจจุบันก่อตั้งขึ้นตามรัฐธรรมนูญแห่งหมู่เกาะฟอล์กแลนด์ซึ่งเริ่มบังคับใช้ใน ค.ศ. 2009 เป็นต้นมา ซึ่งประกอบด้วยสมาชิกรวม 11 คน โดยประกอบด้วยสมาชิกจำนวน 8 คนมาจากการเลือกตั้ง 2 คนโดยตำแหน่ง (หัวหน้าฝ่ายบริหาร และผู้อำนวยการฝ่ายการเงิน) และประธานสภา 1 คน โดยสมาชิกโดยตำแหน่งถึงแม้จะเข้าร่วมในพิธีการต่างๆ ของสภา แต่จะไม่มีอำนาจในการลงมติในสภานิติบัญญัติ นอกจากนี้ผู้บังคับการกองทัพสหราชอาณาจักรแห่งหมู่เกาะฟอล์กแลนด์ และอัยการสูงสุดยังสามารถเข้าประชุมสภาได้ แต่ไม่มีสิทธิในการออกเสียงลงมติเช่นกัน
สภาผู้แทนราษฎรดอมินีกา

| สภาผู้แทนราษฎรดอมินีกา  House of Assembly of Dominica (อังกฤษ) |
| --- | --- |
ชุดที่ 11
ตราแผ่นดิน
ประเภท
ประเภท: สภาเดียว 
ประวัติ
ก่อตั้ง: ค.ศ. 1978
ผู้บริหาร
ประธาน: โจเซฟ ไอแซก  ตั้งแต่ 10 กุมภาพันธ์ ค.ศ. 2020 
ผู้นำฝ่ายค้าน: เจสมา พอล-วิคเตอร์  ตั้งแต่ 20 ธันวาคม ค.ศ. 2022 
โครงสร้าง
สมาชิก: 32 คน

กลุ่มการเมือง: ฝ่ายรัฐบาล   พรรคแรงงานดอมินีกา (19)    วุฒิสมาชิกฝ่ายรัฐบาล (5) ฝ่ายค้าน   วุฒิสมาชิกฝ่ายค้าน (4) อิสระ   อิสระ (2) อื่น ๆ   อัยการสูงสุด และประธานสภา (โดยตำแหน่ง) (2) 
การเลือกตั้ง
การเลือกตั้งครั้งล่าสุด: 6 ธันวาคม ค.ศ. 2022
ที่ประชุม
อาคารรัฐสภา โรโซ เขตเซนต์จอร์จ ประเทศดอมินีกา
เว็บไซต์
www.dominica.gov.dm houseofassembly.gov.dm
สภาผู้แทนราษฎร (อังกฤษ: House of Assembly) เป็นสภานิติบัญญัติของประเทศดอมินีกา ก่อตั้งขึ้นโดยหมวดที่สามของรัฐธรรมนูญแห่งดอมินีกา และร่วมกับประธานาธิบดีดอมินีกา ถือเป็น รัฐสภา ของประเทศดอมินีกา สภาผู้แทนราษฎรของประเทศดอมินีกามีสภาเดียว ประกอบด้วยสมาชิกสภาผู้แทนราษฎร 21 คน วุฒิสมาชิก 9 คน และอัยการสูงสุดเป็นสมาชิกโดยตำแหน่ง ประธานสภาจะกลายเป็นสมาชิกคนที่สามสิบสองหากได้รับเลือกจากสมาชิกภายนอกสภา
สมาชิกสภาผู้แทนราษฎรจะได้รับการเลือกตั้งโดยตรงในเขตเลือกตั้งที่มีสมาชิกคนเดียวโดยใช้ระบบเสียงข้างมาก (หรือระบบก่อนหลัง) เป็นวาระห้าปี สมาชิกสภาผู้แทนราษฎรจะเป็นผู้ตัดสินใจว่าสมาชิกวุฒิสภาจะได้รับเลือกโดยการลงคะแนนหรือแต่งตั้ง  หากมีการแต่งตั้ง ประธานาธิบดีจะเลือกบุคคล 5 คน ตามคำแนะนำของนายกรัฐมนตรี และ 4 คนโดยคำแนะนำของผู้นำฝ่ายค้าน ซึ่งในรัฐสภาชุดปัจจุบันใช้การแต่งตั้งวุฒิสมาชิก
คณะรัฐมนตรีจะได้รับการแต่งตั้งจากสมาชิกรัฐสภา แต่สมาชิกวุฒิสภาจะเป็นสมาชิกของคณะรัฐมนตรีได้ไม่เกินสามคน